10. การควบคุมภายใน

  สรุปความเห็นของคณะกรรมการบริษัท

 

คณะกรรมการตรวจสอบเป็นผู้สอบทานความถูกต้องของข้อมูลโดยประชุมร่วมกับบริษัทปรมา
คอนซัลเต้นท์ จำกัด (บริษัทที่รับหน้าที่ผู้สอบภายในของบริษัท)โดยได้ซักถามผลการตรวจสอบ
แนวทางการตรวจสอบ ข้อเท็จจริง ปัญหา รวมถึงข้อเสนอแนะ
เพื่อขอทราบจุดอ่อนของระบบการควบคุมภายในที่มีอยู่
จากนั้นคณะกรรมการตรวจสอบได้ประชุมร่วมกับคณะกรรมการบริษัทและรายงานให้ทราบถึงความเหมาะสมและเพียงพอของระบบควบคุม

.

ในปี2551
คณะกรรมการตรวจสอบได้รายงานผลการตรวจสอบให้คณะกรรมการทราบในการประชุมคณะกรรมการครั้งที่1/2552
เมื่อวันที่ 20 กุมภาพันธ์ 2552 ว่า
บริษัทและบริษัทย่อยมีระบบควบคุมภายในที่มีประสิทธิภาพเพียงพอที่จะสามารถป้องกันทรัพย์สินของบริษัทและบริษัทย่อยอันเกิดจากการนำไปใช้โดยมิชอบ
และในรอบระยะเวลาบัญชีสิ้นสุดวันที่ 31 ธันวาคม 2551
คณะกรรมการตรวจสอบไม่พบว่ามีการกระทำดังกล่าว

รายงานของคณะกรรมการตรวจสอบ

รายงานการกำกับดูแลกิจการของคณะกรรมการตรวจสอบ ประจำปี 2551

เรียน ท่านผู้ถือหุ้น บริษัท อมตะ คอร์ปอเรชัน จำกัด (มหาชน)

ในปี 2551 คณะกรรมการบริษัท อมตะ คอร์ปอเรชัน จำกัด (มหาชน)
ได้แต่งตั้งกรรมการตรวจสอบ จำนวน 3 ท่าน
ซึ่งเป็นคณะกรรมการอิสระที่มีคุณสมบัติครบถ้วนตามข้อกำหนด
และแนวทางปฏิบัติที่ดีของคณะกรรมการตรวจสอบของตลาดหลักทรัพย์แห่งประเทศไทย
ปัจจุบันคณะกรรมการตรวจสอบของบริษัท ประกอบด้วย นายอนุชา สิหนาทกถากุล
เป็นประธานกรรมการตรวจสอบ นายนพพันธ์ เมืองโคตรและนายสมเจตน์
ทิณพงษ์เป็นกรรมการตรวจสอบ โดยมี นางวราภรณ์ วัชรานุเคราะห์
เป็นเลขานุการคณะกรรมการตรวจสอบ

คณะกรรมการตรวงจสอบ ได้ปฏิบัติหน้าที่ตามขอบเขต หน้าที่
และความรับผิดชอบที่ได้รับมอบหมายจากคณะกรรมการบริษัทฯ
ซึ่งสอดคล้องกับข้อกำหนดของตลาดหลักทรัพย์แห่งประเทศไทย โดยในรอบปีบัญชี 2551
ได้จัดให้มีการประชุมคณะกรรมการตรวจสอบจำนวน 5 ครั้ง และในปี 2552 จนถึงวันที่รายงาน
จำนวน 3 ครั้ง รวมทั้งสิ้น 8 ครั้ง โดยนายอนุชา สิหนาทกถากุลและนายนพพันธ์
เมืองโคตรเข้าร่วมประชุมครบถ้วนทุกครั้งนายสมเจตน์ ทิณพงษ์ เข้าร่วมประชุม 6 ครั้ง
และเป็นการร่วมประชุมกับผู้บริหาร
ผู้สอบบัญชีและผู้ตรวจสอบภายในตามความเหมาะสมซึ่งสรุปสาระสำคัญได้ดังนี้

1.  สอบทานงบการเงินรายไตรมาสและงบการเงินประจำปี 2551 โดยได้สอบถามและรับฟัง
    คำชี้แจงจากผู้บริหาร และผู้สอบบัญชี ในเรื่องความถูกต้องครบถ้วนของงบการเงิน
    และความเพียงพอในการเปิดเผยข้อมูล รวมถึงรับทราบแผนการสอบบัญชีของผู้สอบบัญชีประจำปี
    2551 ซึ่งคณะกรรมการตรวจสอบมความเห็นสอดคล้องกับผู้สอบบัญชีว่า
    งบการเงินดังกล่าวมีความถูกต้องตามที่ควรในสาระสำคัญตามมาตราฐานการบัญชีที่รับรองทั่วไป

2.  สอบทานข้อมูลการดำเนินงานและระบบการควบคุมภายใน เพื่อประเมินความเพียงพอ
    เหมาะสม
    และประสิทธิผลของระบบการควบคุมภายในอันจะช่วยส่งเสริมให้การดำเนินงานบรรลุตามเป้าหมายที่กำหนดไว้
    โดยพิจารณาจากการสอบทานผลการประเมินระบบการควบคุมภายในร่วมกับผู้สอบบัญชี
    ไม่พบจุดอ่อนหรือข้อบกพร่องที่เป็นสาระสำคัญ มีการดูแลรักษาทรัพย์สินที่เหมาะสม
    และมีการเปิดเผยข้อมูลอย่างถูกต้อง ครบถ้วน และเชื่อถือได้
    นอกจากนี้ได้ประเมินระบบการควบคุมภายในตามแนวทางที่กำหนดโดยสำนักงานคณะกรรมการกำกับหลักทรัพย์และตลาดหลักทรัพย์
    โดยผู้สอบบัญชีมีความเห็นว่า บริษัทฯ มีระบบการควบคุมภายในที่ดี
    และคณะกรรมการตรวจสอบมีความเห็นสอดคล้องกับผู้สอบบัญชี รวมทั้งมีความเห็นว่าบริษัทฯ
    มีระบบการติดตามควบคุมดูแลการดำเนินงานของบริษัทย่อยอย่างเพียงพอ เหมาะสม
    และมีประสิทธิผล

3.  สอบทานการตรวจสอบภายในโดยพิจารณาภารกิจ ขอบเขตการปฏิบัติงาน หน้าที่
    และความรับผิดชอบ ความเป็นอิสระ ของบริษัท ปรมา คอนซัลแต้นท์ จำกัด ซึ่งเป็น
    ผู้ตรวจสอบภายในของบริษัท
    อีกทั้งได้พิจารณาทบทวนและอนุมัติการแก้ไขกฏบัตรงานตรวจสอบภายในให้เหมาะสม ทันสมัย
    และสอดคล้องกับคู่มือแนวทางการตรวจสอบภายในของตลาดหลักทรัพย์แห่งประเทศไทย
    และได้อนุมัติแผนการตรวจสอบประจำปี ที่จัดขึ้นตามความเสี่ยงระดับองค์กร
    คณะกรรมการตรวจสอบมีความเห็นว่า บริษัทฯ มีระบบการตรวจสอบภายในที่เพียงพอ
    เหมาะสม และมีประสิทธิผล เป็นไปตามมาตราฐานสากล

4.  สอบทานการปฏิบัติตามกฎหมาย ว่าด้วยหลักทรัพย์และตลาดหลักทรัพย์
    ข้อกำหนดของตลาดหลักทรัพย์แห่งประเทศไทยและกฏหมายที่เกี่ยวข้องกับธุรกิจของบริษัทฯ
    รวมถึงการปฏิบัติตามข้อกำหนดของบริษัทฯ และข้อผูกพันที่บริษัทฯมีไว้กับบุคคลภายนอก
    ซึ่งคณะกรรมการตรวจสอบมีความเห็นว่า
    ไม่พบประเด็นที่เป็นสาระสำคัญในเรื่องการไม่ปฏิบัติตามกฎหมาย ข้อกำหนด
    และข้อผูกพันที่บริษัทฯมีไว้กับบุคคลภายนอก

5.  สอบทานระบบการบริหารความเสี่ยง
    ให้มีความเชื่อมโยงกับระบบการควบคุมภายในเพื่อจัดการความเสี่ยงทั่วทั้งบริษัทฯ
    โดยได้พิจารณาสอบทานนโยบาย ปัจจัยความเสี่ยง แนวทางการบริหารความเสี่ยง
    รวมถึงความคืบหน้าของการบริหารความเสี่ยง ซึ่งคณะกรรมการตรวจสอบมีความเห็นว่า
    บริษัทฯเริ่มมีระบบการบริหารความเสี่ยง โดยมีการกำหนดวัตถุประสงค์บ่งชี้ความเสี่ยง
    ประเมินความเสี่ยง จัดการความเสี่ยง และติดตามผลความคืบหน้า
    มีการกำหนดดัชนีชี้วัดความเสี่ยงที่สำคัญ (Key Risk Indicator –KRI)
    ซึ่งถือเป็นระบบเตือนภัยล่วงหน้า ให้เหมาะสมตามสถานการณ์
    มีการกำหนดความเสี่ยงที่ยอมรับได้ (Risk Appetite) และระดับความเสี่ยงที่ยอมรับได้
    (Risk Tolerance)

6.  สอบทานและให้ความเห็นต่อรายการที่เกี่ยวโยงกันหรือรายการที่อาจมีความขัดแย้งทางผลประโยชน์
    รวมถึงการเปิดเผยข้อมูลของรายการดังกล่าว
    ตามข้อกำหนดของตลาดหลักทรัพย์แห่งประเทศไทย
    และสำนักงานคณะกรรมการกำกับหลักทรัพย์และตลาดหลักทรัพย์
    ซึ่งผู้สอบบัญชีมีความเห็นว่ารายการค้ากับบริษัทที่เกี่ยวข้องกันที่มีสาระสำคัญได้เปิดเผยและแสดงรายการในงบการเงินและหมายเหตุประกอบงบการเงินแล้ว
    และคณะกรรมการตรวจสอบมีความเห็นสอดคล้องกับผู้สอบบัญชี รวมทั้งมีความเห็นว่า
    รายการดังกล่าวเป็นรายการที่สมเหตุสมผล
    และเป็นประโยชนสูงสุดต่อการดำเนินธุรกิจของบริษัท
    รวมทั้งมีการเปิดเผยข้อมูลอย่างถูกต้องและครบถ้วน

7.  พิจารณาคัดเลือก เสนอแต่งตั้ง และเสนอค่าตอบแทนผู้สอบบัญชี ประจำปี 2552
    เพื่อนำเสนอต่อคณะกรรมการบริษัทฯ ให้อนุมัติจากที่ประชุมผู้ถือหุ้นประจำปี 2552
    ซี่งคณะกรรมการตรวจสอบได้พิจารณาผลการปฏิบัติงาน
    ความเป็นอิสระและความเหมาะสมของค่าตอบแทนแล้ว เห็นควรเสนอแต่งตั้งนาย ณรงค์
    พันตาวงษ์ ผู้สอบบัญชีรับอนุญาตเลขที่ 3315 และ/หรือ นาย ศุภชัย ปัญญาวัฒโน
    ผู้สอบบัญชีรับอนุญาตเลขที่ 3930 และ/หรือ นางสาว ศิราภรณ์ เอื้ออนันต์กุล
    ผู้สอบบัญชีรับอนุญาตเลขที่ 3844 แห่งบริษัทสำนักงาน เอินส์ท แอนด์ ยัง
    จำกัดป็นผู้สอบบัญชีของบริษัทฯ ประจำปี 2552 พร้อมด้วยค่าตอบแทนเป็นจำนวนเงินรวม
    1,620,000 บาท
    โดยคณะกรรมการตรวจสอบมีความเห็นเกี่ยวกับการเสนอแต่งตั้งผู้สอบบัญชีดังกล่าวดังนี้

    -   ในรอบปีบัญชีที่ผ่านมา ผู้สอบบัญชีได้ปฏิบัติงานด้วยความรู้ ความสามารถในวิชาชีพ
        และให้ข้อเสนอแนะเกี่ยวกับระบบการควบคุมภายในและความเสี่ยงต่างๆ
        รวมทั้งมีความเป็นอิสระในการปฏบัติงาน

    -   ค่าตอบแทนที่เสนอมาเป็นอัตราที่เหมาะสม โดยได้เสนอค่าตอบแทนผู้สอบบัญชีเป็นจำนวน
        1,620,000 บาท ซึ่งเท่ากับค่าตอบแทนประจำปี 2551

    -   มีการปฏิบัติสอดคล้องกับข้อกำหนดของสำนักงานคณะกรรมการกำกับหลักทรัพย์

  และตลาดหลักทรัพย์
  ในเรื่องการกำหนดให้บริษัทจดทะเบียนต้องจัดให้มีการหมุนเวียนผู้สอบบัญชีที่ลงลายมือชื่อรับรองงบการเงินทุก
  5 รอบปีบัญชี ทั้งนี้หากผู้สอบบัญชีได้รับการแต่งตั้งให้เป็นผู้สอบบัญชี ประจำปี 2552 จะจัดเป็นปีที่
  4 ติดต่อกัน

-   ผู้สอบบัญชีไม่มีความสัมพันธ์ใดๆกับบริษัทฯและบริษัทย่อย

  ความเห็น/ข้อสังเกตจากการปฏิบัติหน้าที่

โดยสรุปในภาพรวมแล้วคณะกรรมการตรวจสอบได้ปฏิบัติหน้าที่ครบถ้วนตามที่ได้ระบุไว้ในกฏบัตรคณะกรรมการตรวจสอบที่ได้รับอนุมัติจากคณะกรรมการบริษัทฯ
และมีความเห็นว่า บริษัทฯ มีรายงานข้อมูลทางการเงินและการดำเนินงานอย่างถูกต้อง
มีระบบการควบคุมภายใน การตรวจสอบภายใน การบริหารความเสี่ยงที่เหมาะสมและมีประสิทธิผล
มีการปฏิบัติตามกฏหมาย ข้อกำหนดและข้อผูกพันต่างๆ
มีการเปิดเผยรายการที่เกี่ยวโยงกันอย่างถูกต้องและมีการปฏิบัติงานที่สอดคล้องกับระบบการกำกับดูแลกิจการที่ดีอย่างเพียงพอ
โปร่งใส
และเชื่อถือได้รวมทั้งมีการพัฒนาปรับปรุงระบบการปฏิบัติงานให้มีคุณภาพดีขึ้นและเหมาะสมกับสภาพแวดล้อม
ทางธุรกิจอย่างต่อเนื่อง

ในนามคณะกรรมการตรวจสอบ

นายอนุชา สิหนาทกถากุล

(ประธานกรรมการตรวจสอบ)

18 กุมภาพันธ์ 2552